CELEX: 52010PC0181
Language: da
Date: 2010-04-26
Title: Forslag til Rådets afgørelse om afslutning af konsultationsproceduren med Republikken Madagaskar i henhold til artikel 96 i AVS-EF-partnerskabsaftalen

|

52010PC0181

 Forslag til Rådets afgørelse om afslutning af konsultationsproceduren med Republikken Madagaskar i henhold til artikel 96 i AVS-EF-partnerskabsaftalen  /* KOM/2010/0181 endelig udg. - NLE 2010/0096 */  

	Bruxelles, den 26.4.2010KOM(2010)181 endelig2010/0096 (NLE)Forslag tilRÅDETS AFGØRELSEom afslutning af konsultationsproceduren med Republikken Madagaskar i henhold til artikel 96 i AVS-EF-partnerskabsaftalenBEGRUNDELSEEfter magtovertagelsen med tvang på Madagaskar den 17. marts 2009 blev Andry Rajoelina udråbt til præsident for Den Høje Overgangsmyndighed.Da Rådet og Kommissionen er af den opfattelse, at magtovertagelse med tvang udgør en åbenbar tilsidesættelse af væsentlige elementer i artikel 9 i AVS-EF-partnerskabsaftalen, herefter benævnt "Cotonouaftalen", sendte de den 9. januar 2009 et brev, hvori de opfordrede den madagaskiske Høje Overgangsmyndighed til at indgå i konsultationer i medfør af aftalens artikel 96.Under det indledende konsultationsmøde, der fandt sted i Bruxelles den 6. juli 2009, har Den Europæiske Union ikke modtaget tilfredsstillende forslag fra den madagaskiske part.Da Den Europæiske Union ønskede at vise sig åben over for dialog og fuldt ud forstod, hvor kompliceret den politiske situation er på Madagaskar, foreslog den, at konsultationerne skulle fortsætte, med henblik på at tilskynde den madagaskiske Høje Overgangsmyndighed til at videreføre sine forhandlinger med de madagaskiske politiske grupperinger inden for rammerne af det fælles team til støtte for mæglingsbestræbelserne, der består af Den Afrikanske Union (AU), Southern African Development Community (SADC), Den Internationale Sammenslutning af Fransktalende Lande (OIF) og De Forenede Nationer, med henblik på at nå til enighed om en aftale, der gør det muligt at genindføre forfatningsmæssige tilstande.Inden for rammerne af det mandat, der er givet det fælles team til støtte for mæglingsbestræbelserne på Madagaskar, og navnlig efter udnævnelsen af præsident Chissano ved topmødet i SADC i juni 2009, har de fire ledere af de politiske grupperinger den 9. august 2009 i Maputo undertegnet "Maputoforliget" og "Chartret for overgangsfasen" samt andre aftaler, bl.a. om oprettelse af institutioner, der skal forvalte overgangsprocessen og inden femten måneder forberede præsidentvalg og valg til den lovgivende forsamling. Disse aftaler, som skal gennemføres inden 30 dage ved, at parterne enes om udpegelse til nøgleposter i overgangsinstitutionerne, suppleres af "Supplerende akt til chartret om overgangsfasen på Madagaskar", der blev undertegnet i Addis Abeba den 6. november 2009 af de fire ledere af de politiske grupperinger.Trods de mange bestræbelser, som det fælles team til støtte for mæglingsbestræbelserne har udfoldet med støtte fra det internationale samfund i løbet af de sidste måneder, og det sidste "ad hoc" initiativ fra formanden for AU's kommission er de politiske grupperinger ikke blevet enige om gennemførelsen af den overgangsproces, de havde indgået aftale om i Maputo og Addis Abeba. Andry Rajoelina derimod har ensidigt påbegyndt en overgangsproces og har herunder udnævnt en premierminister og en regering og forbereder valg til maj 2010, hvilket fuldstændig er i strid med Maputoforligets og Addis Abebachartrets ord og ånd.Den Europæiske Union er af den opfattelse, at den ikke kan tilslutte sig denne ensidige overgangsplan, idet planen heller ikke kan føre til en varig løsning på den aktuelle krise, der vil gøre det muligt at genindføre forfatningsmæssige tilstande på Madagaskar.På denne baggrund foreslås det:-  at afslutte konsultationsproceduren med den madagaskiske Høje Overgangsmyndighed i henhold til artikel 9 og 96 i Cotonouaftalen og at meddele de madagaskiske myndigheder en række relevante foranstaltninger med hensyn til fællesskabsstøtten til samarbejde med Madagaskar. Disse foranstaltninger er uden betydning for de aktioner, der eventuelt kan gennemføres med henblik på at fremme genindførelsen af den forfatningsmæssige lovlighed, og for de humanitære aktioner og aktioner med henblik på at yde direkte bistand til befolkningen og bevarer retsikkerheden med hensyn til de kontrakter, der er indgået om gennemførelse af de allerede påbegyndte aktioner.-  i tilfælde af, at der opstår mulighed for en positiv udvikling, hvor samtlige madagaskiske parter enes om en aftale om en overgangsproces, forbeholder Den Europæiske Union sig ret til at vedtage ledsageforanstaltninger til den pågældende proces.2010/0096 (NLE)Forslag tilRÅDETS AFGØRELSEom afslutning af konsultationsproceduren med Republikken Madagaskar i henhold til artikel 96 i AVS-EF-partnerskabsaftalenRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde, særlig artikel 218, stk. 2,under henvisning til AVS-EF-partnerskabsaftalen, der blev undertegnet i Cotonou den 23. juni 2000[1] og revideret i Luxembourg den 25. juni 2005[2], i det følgende benævnt "Cotonouaftalen", særlig artikel 96,under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af Cotonouaftalen[3], særlig artikel 3,under henvisning til forslag fra Kommissionen, ogud fra følgende betragtninger:1.  De væsentlige elementer af Cotonouaftalen, der er omhandlet i aftalens artikel 9, er blevet tilsidesat.2.  I medfør af artikel 96 i Cotonouaftalen er der indledt konsultationer med Republikken Madagaskar den 6. juli 2009 under tilstedeværelse af repræsentater for gruppen af stater i Afrika, Vestindien og Stillehavet, men Den Høje Overgangsmyndighed, der er ved magten, fremsatte ikke derunder nogen tilfredsstillende forslag og gav ikke nogen tilfredsstillende tilsagn.3.  Den Europæiske Union foreslog, at konsultationerne blev holdt åbne for at tilskynde den madagaskiske Høje Overgangsmyndighed til under overvågning af det fælles team til støtte for mæglingsbestræbelserne at fortsætte sine forhandlinger med de madagaskiske politiske grupperinger med henblik på at nå til enighed om en aftale.4.  Under overvågning af det fælles team af mæglere under ledelse af præsident Chissano undertegnede de fire madagaskiske politiske grupperinger den 9. august 2009 en række aftaler i Maputo, hvori det blandt andet blev bestemt, at der skulle oprettes overgangsinstitutioner til at forvalte overgangsprocessen og forberede præsidentvalg og valg til den lovgivende forsamling inden femten måneder. Disse aftaler blev suppleret af "Supplerende akt til chartret om overgangsfasen på Madagaskar", der blev undertegnet i Addis Abeba den 6. november 2009.5.  Siden har der ikke kunnet findes noget kompromis om en effektiv gennemførelse af aftalerne mellem de fire politiske grupperinger. Derimod har Den Høje Overgangsmyndighed, der er ved magten, indledt en ensidig overgangsproces og har herunder udnævnt en premierminister og en regering og forbereder valg til maj 2010, hvilket fuldstændig er i strid med Maputoforligets og Addis Abebachartrets ord og ånd.6.  Der bør derfor træffes afgørelse om at afslutte konsultationerne i henhold til artikel 96 i Cotonouaftalen og træffes de relevante foranstaltninger —VEDTAGET DENNE AFGØRELSE:Artikel 1De konsultationer, der er indledt med Republikken Madagaskar i henhold til Cotonou-aftalens artikel 96, afsluttes.Artikel 2De foranstaltninger, der er omhandlet i skrivelsen i bilaget, vedtages som relevante foranstaltninger i henhold til Cotonou-aftalens artikel 96, stk. 2, litra c).Artikel 3Denne afgørelse træder i kraft på dagen for dens vedtagelse. Den offentliggøres i Den Europæiske Unions Tidende .Afgørelsen forbliver i kraft i 12 måneder. Den tages regelmæssigt op til revision.Udfærdiget i Bruxelles, denPå Rådets vegneFormandBILAGUdkast til skrivelseHr. præsident for Den Høje OvergangsmyndighedDen Europæiske Union lægger stor vægt på de væsentlige elementer i artikel 9 i AVS-EF-partnerskabsaftalen, undertegnet i Cotonou den 23. juni 2000 og revideret i Luxembourg den 25. juni 2005, (i det følgende benævnt "Cotonouaftalen") om respekt for menneskerettighederne, de demokratiske principper og retsstatsprincippet, som AVS-EF-partnerskabet er baseret på.Af den grund reagerede Den Europæiske Union straks på den magtovertagelsen, der var sket ved tvang på Madagaskar den 17. marts 2009, og fastslog, at magtovertagelsen udgjorde en åbenbar tilsidesættelse af væsentlige elementer i artikel 9 i Cotonouaftalen.Den har derfor i henhold til aftalens artikel 96 indledt en politisk dialog med de siddende magthavere, hvilket har ført til, at der blev indledt konsultationer med henblik på at undersøge situationen og de mulige løsninger for hurtigt at få genindført forfatningsmæssige tilstande. Under det indledende konsultationsmøde, der fandt sted i Bruxelles den 6. juli 2009, modtog Den Europæiske Union ikke nogen tilfredsstillende forslag fra den madagaskiske part.Da Den Europæiske Union ønskede at vise sig åben over for en dialog, og fuldt ud forstod, hvor kompliceret den politiske situation er på Madagaskar, foreslog den, at konsultationerne skulle fortsætte, med henblik på at tilskynde den madagaskiske Høje Overgangsmyndighed til at videreføre sine forhandlinger med de madagaskiske politiske grupperinger inden for rammerne af de fælles team til støtte for mæglingsbestræbelserne, der består af Den Afrikanske Union (AU), Southern African Development Community (SADC), Den Internationale Sammenslutning af Fransktalende Lande (OIF) og De Forenede Nationer, med henblik på at nå til enighed om en aftale, der gør det muligt at genindføre forfatningsmæssige tilstande.Inden for rammerne af det mandat, der er givet det fælles team til støtte for mæglingsbestræbelserne på Madagaskar, og navnlig efter udnævnelsen af præsident Chissano ved topmødet i SADC i juni 2009, har de fire ledere af de politiske grupperinger den 9. august 2009 i Maputo undertegnet Maputoforliget og Chartret for overgang samt andre aftaler, bl.a. om oprettelse af institutioner, der skal forvalte overgangsprocessen og inden femten måneder forberede præsidentvalg og valg til den lovgivende forsamling. Disse aftaler, som skulle gennemføres inden 30 dage, og hvorefter parterne skulle blive enige om udpegelse til nøgleposter i overgangsinstitutionerne, suppleres af "Supplerende akt til chartret om overgangsfasen på Madagaskar", der blev undertegnet i Addis Abeba den 6. november 2009 af de fire ledere af de politiske grupperinger.Trods de mange bestræbelser, som det fælles team til støtte for mæglingsbestræbelserne har udfoldet med støtte fra det internationale samfund i løbet af de sidste måneder, og det sidste "ad hoc" initiativ fra formanden for AU's kommission er de politiske grupperinger ikke blevet enige om gennemførelsen af den overgangsproces, de havde indgået aftale om i Maputo og Addis Abeba. Derimod har Andry Rajoelina indledt en ensidig overgangsproces og har herunder udnævnt en premierminister og en regering og forbereder valg til maj 2010, hvilket fuldstændig er i strid med Maputoforligets og Addis Abebachartrets ord og ånd.Den Europæiske Union har derfor besluttet at afslutte konsultationerne og i medfør af artikel 96, stk. 2, litra c), i Cotonouaftalen træffe de nedenfor beskrevne relevante foranstaltninger.-  Humanitær bistand og katastrofebistand berøres ikke heraf.-  Den budgetstøtte, der er fastsat i de nationale vejledende programmer fra 9. og 10. Europæiske Udviklingsfond, suspenderes.-  De projekter og programmer under 9. Europæiske Udviklingsfond, der allerede er i gang, skal fortsat gennemføres med undtagelse af aktioner og betalinger, der direkte implicerer regeringen og dens myndigheder. Ændringer af og tillæg til de løbende kontrakter skal underkastes en konkret vurdering. Nye kontrakter suspenderes.-  Gennemførelsen af det nationale vejledende program – 10. Europæiske Udviklingsfond suspenderes.-  Europa-Kommissionen kan gennemføre visse projekter og programmer, der direkte kommer befolkningen til gode.-  De regionale projekter underkastes en konkret vurdering.-  Europa-Kommissionen forbeholder sig ret til med øjeblikkelig virkning selv helt eller delvis at overtage funktionen som national EUF-anvisningsberettiget.-  Den Europæiske Union vil fortsat følge udviklingen i situationen på Madagaskar på nært hold og vil eventuelt kunne støtte gennemførelsen af en politisk løsning på krisen opnået efter overenskomst.-  Den politiske dialog, som omhandles i artikel 8 i Cotonouaftalen, videreføres og foretages så vidt muligt i samarbejde med den internationale kontaktgruppe om Madagaskar. Der kan ske en øget dialog, så snart en løsning med hensyn til at genoprette forfatningsmæssige tilstande tilvejebringes efter overenskomst og accepteres. Den Europæiske Union vil fortsat følge udviklingen i situationen på Madagaskar på nært hold og vil eventuelt kunne støtte gennemførelsen af en politisk løsning på krisen opnået efter overenskomst.Disse relevante foranstaltninger vedtages foreløbigt for tolv måneder.Den Europæiske Union forbeholder sig ret til gennemgå og revidere de ovennævnte foranstaltninger for at tage hensyn til en eventuel udvikling, positiv som negativ, af situationen i Madagaskar.Med venlig hilsenFor Den Europæiske UnionPå Kommissionens vegne José Manuel BARROSO | På Rådets vegne |[1] EFT L 317 af 15.12.2000, s. 3.[2] EUT L 287 af 28.10.2005, s. 4.[3] EFT L 317 af 15.12.2000, s. 376, ændret ved EUT L 247 af 9.9.2006, s. 48.